สิ้นเดือนที่ผ่านมา นิวคุงไปเดินเล่นแถวๆอนุเสาวรีย์ หาร้านอะไรกินคนก็เยอะไปหมด เลยได้มาลงเอยที่ร้าน McDonald's ซะเลย
โดยร้านสาขาที่นิวคุงไปกินนี้เป็นสาขาของห้าง Center One ครับ ร้านอยู่ที่ชั้น 1 บริเวณทางเข้าห้างเลย 
บรรยากาศในร้านไม่ถึงกับใหญ่มากนัก คนเยอะ วุ่นวายและหาที่นั่งได้ยากเล็กน้อย

เมนูของกินที่ร้านหลักๆก็จะเน้นไปที่เบอเกอร์และไก่ทอดครับ สามารถสั่งแบบเป็นเซ็ตหรือเป็นอย่างๆกได้เลย
ราคาต่อคนสำหรับร้านนี้ก็จะตกคนละราวๆ 100 บวกลบ 20 บาทครับ

วันนี้นิวคุงได้สั่งของกินมา 2 อย่างคือ
1. ไก่ทอด ไก่ทอดของร้านนี้จะเป็นไก่ทอดที่กรอบและแข็งกว่าร้านเคเอฟซีเล็กน้อย และจะเป็นส่วนของแป้งกรอบๆรสหวานมันเยอะเหมือนกัน
เนื้อไก่ในแต่ละชิ้นจะมีปริมาณกลางๆ เป็นส่วนของแป้งราวๆ 30% ได้ เนื้อไก่เนื้อแน่น รสหวานไก่อ่อนๆ เอามากินกับซอสพริกสูตรของร้าน ก็ให้รสดับเลี่ยนได้ดี (แต่ส่วนตัวไม่ชอบซอสพริกของร้านนี้ซักเท่าไหร่)
2. เบอเกอร์ไก่ทอด ลองกินดูแล้ว เนื้อไก่ทอดเนื้อนุ่มชิ้นใหญ่ มีรสหวานมันในตัวดีครับ ราดซอสพริกเข้าไปในเบอเกอร์ซักหน่อย กินได้เรื่อยๆอร่อยดี

สรุปโดยรวม (เต็ม 10)
ให้ 6.5 คะแนน ไก่ทอดร้านนี้อร่อยใช้ได้ (แต่ยังไม่สุด) ซอสพริกไม่โดนเท่าไหร่

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  30 / 3 / 58
